Kiwi (oujhea)

Li **kiwi** est ene sôre d'&nbsp;oujhea ki n'&nbsp;vole nén ki vike el Nouve Zelande.
Avou des foirt pititès aiyes ki n'&nbsp;lyi permetèt nén d'&nbsp;voler, ey on longou betch, mins pont d'&nbsp;cawe, il est a pô près del grandeur d'&nbsp;ene poye (55&nbsp;cm po 2 a 3&nbsp;kg),
çou k'&nbsp;endè fwait les pus ptits oujheas ratites vicants.
I sont-st aparintés åzès (asteure disparexhous) mowas. 


**Kiwis**

**[[Classifiaedje syintifike]]**


Ringne:Animalia
Sôre:Chordata
Classe:Oujheas
Ôre:Struthioniformes
Famile:**Apterygidae**
**Djinre:*****Apteryx***

Especes

**Brun kiwi**, *A. australis*
**Grand cabolé kiwi**, *A. hastii*
**Pitit cabolé kiwi**, *A. owenii*



Divant l'&nbsp;arivêye des umins ezès anêyes 1300, li Nouve Zelande n'&nbsp;aveut nole biesse-ås-tetes, eyet totes les nitches ecolodjikes ki, ôte pårt, sont d'&nbsp;abitude ocupêyes pa des biesses come des tchvås, des leus, des soris, evnd., l'&nbsp;estént pa des oujheas.

Les kiwis ont ene foirt måle vuwe, mins on odorat foirt diswalpé, gråces a leus narenes, ki sont åd dibout di leu longou betch. 
I dmorèt muchyîs tins del djournêye, po-z aler cweri a l'&nbsp;anuti di cwè magnî; des halenes d'&nbsp;insekes k'&nbsp;i trovèt-st al tere gråces a leu odorat.
I polèt ossu pa des côps magnî des fruts et des ptits pexhons ou amfibyins.

Leus aiyes sont si télmint atrofieyes k'&nbsp;on n'&nbsp;les voet cåzu nén, pa dzo leu ploumaedje rishonnant a des poys.
Adon kels oujhea ont, d'&nbsp;abitude, des oxheas vudes på dvins, po-z esse pus ledjirs po pleur voler; les kiwis end ont des rimplis, a môde des biesses-ås-tetes.

Les kiwis vikèt-st e cope, so ene trintinne d'&nbsp;anêyes å long.
Li frumele est pus grosse ki l'&nbsp;måye, ey ele pond des oûs ki fjhèt-st a pô près 20% di s'&nbsp;prôpe pwès.
Proporcionelmint pa rapoirt al mere, c'&nbsp;est l'&nbsp;pus gros oû å monde.
C'&nbsp;est l'&nbsp;måye ki keuve les oûs, so 70 a 80 djoûs.

I gn a troes especes diferinnes, ene di zeles avou deus dzo-speces:

* Li **brun kiwi d'&nbsp;l'&nbsp;Iye Nôr**, *Apteryx australis mantelli* est spårdou so les deus tîces nôr di l'&nbsp;Iye Nôr, eyet avou kékes 35.000 riprezintants est li pus cmone espece di kiwi. Les frumeles fijhèt 40&nbsp;cm hôt eyet pezer 2,8&nbsp;kg; les måyes 2,2&nbsp;kg. Li kiwi d'&nbsp;l'&nbsp;Iye Nôr a mostré ene rimarcåve reziliance: i s'&nbsp;pout adapter a ene lådje fortchete d'&nbsp;abitats, minme les aforesses nén natives eyet des teres di cinse. Li ploumaedje est cmaxhî di rodje et d'&nbsp;brun, avou des betchowès plomes. Li frumele pond d'&nbsp;abitude deus oûs, ki sont covés på måye. 



*Imådje di naturalisse do Apteryx australis* 


* Li **brun kiwi d'&nbsp;Okarito**, *Apteryx australis australis*, est ene dizo-spece do kiwi brun d'&nbsp;l'&nbsp;Iye Nôr k'&nbsp;a stî idintifieye i gn a nén lontins. Ene miete pus ptit ki l'&nbsp;*Apteryx australis mantelli*, avou ene grijhe tinte dins s'&nbsp;ploumaedje, et pa des côps des plomes sol vizaedje. Les frumeles ponèt disk'&nbsp;a troes oûs al såjhon, tchaeconk dins on nike diferin. Li måye ey li frumele covèt ambedeus. I gn a ki 140 oujheas co evike, dins les bassès aforesses a bijhe di Franz Josef.

* Li pus grande espece c'&nbsp;est li **grand cabolé kiwi**, *Apteryx hastii*, ki fwait dins les 45&nbsp;cm hôt eyet pezer dins les 3,3&nbsp;kg (2,4&nbsp;kg po les måyes). Il a-st on ploumaedje gris-brun avou des bindes pus claires. Li frumele pond on seul oû, eyet måye ey frumele covèt ambedeus. Li populåcion est estimêye a 20.000, distribouwés sol pårteye li pus montinneuse do nôrouwess di Nelson, li nôr del Coisse Ouwess, eyet les Alpes do Sud.

* Li foirt pitit **ptit cabolé kiwi**, *Apteryx owenii*, n'&nbsp;arive nén a sorviker des atakes des abagués pourceas, rondjeus et tchets, ey a asteure disparexhou sol pus grande iye, et c'&nbsp;est l'&nbsp;pus mancî d'&nbsp;tos les kiwis. I&nbsp;ndè dmeure a pô près 1.000 so l'&nbsp;iye Kapiti, et il a stî introdût dins ds ôtes iyes sins predateus wice k'&nbsp;i shonne si bén establi. I&nbsp;fwait 25&nbsp;cm hôt; li frumele peze 1,3&nbsp;kg ey pond èn oû k'&nbsp;est cové på måye.

Li kiwi a divnou l'&nbsp;essegne del Nouve Zelande, et li spotaedje di ses dmorants; eto on frut a stî lomé *kiwi* cåze del rishonnance di s'&nbsp;pea avou l'&nbsp;poyaedje des kiwis.